Metamorfizam
<s>Metamorfizam (od grčko-latinskog metamorphōsis - transformirati, promjenti oblik), je termin iz geologije za skup fizikalnih i kemijskih procesa koji se odvijaju zbog djelovanja topline, povišenoga tlaka i kemijski aktivnih otopina, na osnovu kojih nastaju dalekosežne promjene u stijenama u dubini zemljine kore.</s>

<s>Karakteristike</s>

<s>To je mineraloško i strukturno prilagođavanje čvrstih stijena u fizikalnim i kemijskim uvjetima različitim od onih u kojima su se te stijene formirale kod svog nastanka.</s><s>Promjene koje nastaju u površinskim uvjetima kao što je zbijanje obično su isključene.</s><s>Najvažniji faktori kod metamorfizma su temperatura, tlak i fluidi.</s><s>Jednako su značajne promjene u kemijskoj okolini koje rezultiraju sa dva metamorfna procesa; 
 mehanička dislokacija u kojoj se stijene deformiraju, ponajviše kao rezultat diferencijalnog napora i 
 kemijska rekristalizacija kad mineralni sastav postaje neuravnotežen, radi promjene temperature i tlaka i novih formi mineralnog sastava.</s>

<s>U zavisnosti od relativnog utjecaja mehaničkih i kemijskih promjena, mogu se pojaviti tri vrste metamorfizma, to su;</s>

<s>Dinamički metamorfizam ili katakliza je rezultat uglavnom mehaničke deformacije sa malom ali dugotrajnom promjenom temperature.</s><s>To je proces povezan sa snažnim djelovanjem lokaliziranog napora usmjerenog prema drobljenju stijene, mrveći ju ponegdje do praha uz nastajanje milonita.</s><s>Sklopovi nastali takvim metamorfozama kreću se od breča, koji se sastoji od krhotina razbijenih i rubnih stijena, do finozrnatih, granuliranih ili praškastih stijena, sa jasno vidljivom folijacijom  i lineacijom.</s><s>Velika već postojeća zrna minerala mogu se deformirati zbog napora.</s>

<s>Toplinski ili kontaktni metamorfizam, kod kog je jedini aktivni faktor - toplina, bez nekog većeg utjecaja tlaka, kad je diferencijalni napor mali.</s>

<s>Zajednički fenomen za taj proces povezan je sa intruzijom (izljevom magme) zato se i zove kontaktni Kod njega postoji nekoliko metamorfnih zona, koncentrično raširenih od epicentra intruzije.</s><s>Kako imaju različitu temperaturu, od visoke blizu centra, do male na granici stijene domaćina, i njihov mineralni sastav odražava temperaturni gradijent.</s><s>Kako je masa podvrgnuta tom djelovanju relativno mala i tlak je blizu konstantne, tako stvorene stijene
imaju jednolika zrnca zbog nedostatka napora i najčešće su finozrnate zbog kratkog trajanja metamorfizma.</s>

<s>Regionalni metamorfizam je rezultat generalnog povećanja (najčešće povezanih) temperature i tlaka na velikom prostoru.</s><s>U tom procesu koji je redovito povezan sa orogenezom, odnosno sa intruzijom magme se kristaliziraju novi minerali, .</s>

<s>Stupnjevi ili intenziteti metamorfizma, zbog svog različitog mineralnog sastava, kod kalibriranja u laboratorijskim eksperimentima pokazuju relativnu ili apsolutnu temperaturnu vrijednost.</s><s>Regionalni metamorfizam može se razvrstati u različita stanja tlaka i temperature, bazirana na promatranim sekvencama mineralnih sklopova.</s><s>Kojiput može imati ekstremno stanje, kad se javlja djelomično taljenje stijena, takvo stanje zove se anateksija.</s>

<s>Kod tog procesa može se pojaviti i metasomizam, koji uključuje dodavanje ili oduzimanje komponenti iz originalnog sastava.</s>

<s>Postoje  i druge vrste metamorfizma, kao što su;</s>

<s>Dijaftoreza ili retrogradni metamorfizam, koji nastaje kao rezultat smanjenja temperature i tlaka u mineralnom sastavu stijene, u tom procesu se od stijena višega metamorfnoga stupnja formiraju stijene nižega stupnja.</s>

<s>Hidrotermalni metamorfizam ili Autometamorfizam
, kod kojeg se promjene dešavaju kad pored visokog tlaka i temperature, još ima i vode koja utječe na dobivene minerale i brzinu reakcije.</s>

<s>Polimetamorfizam je efekt više od jednog metamorfnog procesa.</s>

<s>Povezano</s>

<s>Škriljavac</s>

<s>Izvori</s>

<s>Vanjske veze</s>

<s>Metamorphism na portalu Encyclopedia Britannica 
 Metamorfizam na portalu Leksikografskog zavoda Miroslav Krleža</s>

<s>Geološki procesi‎
Petrologija</s>

